OpenLLM-France/wikimedia huggingface dataset:
# Miguel Ángel Ruiz García

Miguel Ángel Ruiz García, més conegut com a Miguel Ángel Ruiz (nascut el 5 de gener de 1955) és un exfutbolista espanyol que jugava com a defensa.
Va jugar principalment a l'Atlètic de Madrid i al Màlaga, on es va retirar de la pràctica futbolística. Des de 1994 fins a 2001 va ser Secretari Tècnic de l'Atlètic de Madrid i posteriorment ho va ser també del Club Deportivo Tenerife i del València CF. Fins al 24 de novembre de 2009 va treballar com a mànager general en l'Albacete Balompié. En diferents etapes ha estat comentarista en les retransmissions futbolístiques del canal de televisió Canal+ Liga, Telemadrid i altres cadenes televisives.
Ha treballat per a la Reial Federació Espanyola de Futbol com a Director del Curs de Directors Esportius. També com a Director Tècnic amb la RFEF en el projecte d'Acadèmies Internacionals a l'Aràbia Saudita.
Del 2014 al 2019 va ser Director Tècnic de l'Acadèmia de l'Atlètic de Madrid.

## Enllaços externs

* Miguel Ángel Ruiz a www.lfp.es
# Miguel Ángel Salgado Fernández

Miguel Ángel Salgado Fernández (nascut el 22 d'octubre de 1975 a As Neves, Pontevedra) és un exfutbolista i actual entrenador gallec que jugava com a lateral dret. Va militar la major part de la seva carrera al Celta de Vigo i al Reial Madrid CF.
Va ser el seleccionador, juntament amb Fran, de la selecció gallega.

## Biografia

Míchel Salgado va néixer a As Neves, un poble de Pontevedra fronterer amb Portugal. Va començar la seva carrera futbolística a les categories inferiors del Real Club Celta de Vigo. A la temporada 1994-95 va pujar al primer planter gallec. Va debutar a Primera Divisió el 22 de gener de 1995, davant el que seria el seu club, el Reial Madrid Club de Futbol, amb un resultat de 4-0 favorable als blancs.
A la temporada 1996-97 va ser cedit a la Unión Deportiva Salamanca, de Segona Divisió, jugant-hi 36 partits i marcant un gol. Salgado va tornar al Celta de Vigo, on es va consolidar com un dels millors defenses espanyols, arribant a debutar a la selecció absoluta el 1998.
L'estiu de 1999 va fitxar pel Reial Madrid per uns 11 milions d'euros. Amb el Reial Madrid ha guanyat tots els seus títols a nivell de clubs, entre els quals destaca les seves dues Lligues de Campions i la Intercontinental del 2002.
El 3 d'agost de 2009 va rescindir el seu contracte amb el Reial Madrid, al no comptar per a la temporada 2009-10 donat els fitxatges d'Álvaro Arbeloa i la presència al primer equip de Sergio Ramos i Miguel Torres.

### Com a entrenador

El 6 de maig de 2016 va ser presentat, juntament amb Fran, com a entrenador de la selecció gallega per al partir que es disputà el 20 de maig contra Veneçuela (1-1).

## Palmarès
### Campionats estatals

| Títol | Club | País | Any |
| Lliga espanyola | Reial Madrid | Espanya | 2001 |
| Supercopa d'Espanya | Reial Madrid | Espanya | 2001 |
| Lliga espanyola | Reial Madrid | Espanya | 2003 |
| Supercopa d'Espanya | Reial Madrid | Espanya | 2003 |
| Lliga espanyola | Reial Madrid | Espanya | 2007 |
| Lliga espanyola | Reial Madrid | Espanya | 2008 |
| Supercopa d'Espanya | Reial Madrid | Espanya | 2008 |

### Copes internacionals

| Títol | Equip | País | Any |
| Eurocopa sub-21 | Espanya (sub-21) | Espanya | 1998 |
| Lliga de Campions | Reial Madrid | Espanya | 2000 |
| Lliga de Campions | Reial Madrid | Espanya | 2002 |
| Supercopa d'Europa | Reial Madrid | Espanya | 2002 |
| Copa Intercontinental | Reial Madrid | Espanya | 2002 |

## Referències

* ↑ «Míchel Salgado rescinde su contrato con el Real Madrid» (en castellà). AS.com, 09-08-2004. [Consulta: 9 agost 2004].
* ↑ Pipi Estrada. «El Madrid le rescinde el contrato a Míchel Salgado» (en castellà). Marca.com, 09-08-2004. [Consulta: 9 agost 2004].
* ↑ Eleonora Giovio. «Las "listas negras" de Michel Salgado» (en castellà). El País, 09-07-2016. [Consulta: 9 agost 2004].
* ↑ "Rafael Louzán va presentar oficialment els nous seleccionadors gallecs"

## Enllaços externs

* Web de fans de Míchel Salgado Arxivat 2009-02-12 a Wayback Machine. (anglès)
* Fitxa de Salgado al web del Reial Madrid CF (castellà)
* Perfil i fotos de Salgado (castellà)
# Popova (possiólok)

Popova - Попова (rus) - és un poble (possiólok) del krai de Primórie, a l'Extrem Orient de Rússia, que en el cens del 2010 tenia 1.073 habitants.

## Referències

* ↑ «Административно-территориальное управление Первомайского района г. Владивостока». Arxivat de l'original el 2017-06-11. [Consulta: 16 octubre 2017]. Arxivat 2017-06-11 a Wayback Machine.
# Popovača

Popovača és un municipi de Croàcia que es troba al comtat de Sisak-Moslavina.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Miguel Ángel Valcárcel Lorenzo

Miguel Ángel Valcárcel Lorenzo (Ourense, 24 d'agost de 1908 - ?) fou un futbolista gallec de la dècada de 1930.
Fou jugador del Celta de Vigo a segona divisió i tercera entre 1929 i 1935, on començà com a davanter i més tard com a defensa. A la temporada 1935-36 debutà a primera divisió amb l'Atlètic de Madrid. Acabada la guerra civil jugà al FC Barcelona, amb qui jugà dos partits de lliga. Finalitzà la seva carrera al Cadis CF i al Jerez CF.

## Referències

* 1 2 3 4 «Fitxa del jugador». cadistas1910. [Consulta: 9 febrer 2018].
* ↑ «Perfil». yojugueenelcelta. [Consulta: 9 febrer 2018].
* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Miguel Ángel Valcárcel Lorenzo a BDFutbol
# Miguel Íscar Juárez

Miguel Íscar Juárez (Matapozuelos, Valladolid, 8 de maig de 1828 - Madrid, 8 de novembre de 1880), fou alcalde de Valladolid entre 1877 i 1880.

## Biografia

Va estudiar a l'escola rural de la seva localitat natal, Matapozuelos, i amb 17 anys es va traslladar a Valladolid amb la seva família. A partir de llavors va començar a treballar en diferents feines que li van permetre guanyar-se la confiança dels val·lisoletans. Per això va ser nomenat alcalde de la ciutat el 16 de març de 1877, càrrec que va ocupar fins a la seva sobtada mort a Madrid a causa d'un vessament cerebral.
Durant el seu mandat com a alcalde de Valladolid es va dur a terme l'eliminació dels ramals del riu Esgueva i la seva canalització al llarg d'un cabal únic. Va impulsar la construcció de tres mercats municipals: el de Portugalete, el del Campillo (a l'avui anomenada Plaça d'Espanya, llavors plaça del Campillo) i el Mercat del Val, aquest últim encara roman dempeus. També va proposar la construcció de la nova Casa Consistorial a la Plaça Major, la finalització de l'escorxador municipal, l'arranjament de diverses places, i les gestions per a la construcció d'una nova seu per a la Facultat de Medicina i l'hospital provincial de Valladolid. Així mateix va ser l'impulsor del Parc del Campo Grande com a jardí romàntic, tal com avui es concep.
En el seu record la ciutat de Valladolid té un carrer que porta el seu nom, i al Campo Grande un bust i la Font de la Fama, aixecada en honor seu.
# Morainville

Morainville és un municipi francès, situat al departament de l'Eure i Loir i a la regió de Centre – Vall del Loira. L'any 2007 tenia 25 habitants.

## Demografia
### Població

El 2007 la població de fet de Morainville era de 25 persones. Totes les 8 famílies que hi havia eren parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 18 habitatges, 10 eren l'habitatge principal de la família, 5 eren segones residències i 3 estaven desocupats. Tots els 18 habitatges eren cases. Dels 10 habitatges principals, 7 estaven ocupats pels seus propietaris i 3 estaven cedits a títol gratuït; 1 tenia tres cambres, 4 en tenien quatre i 5 en tenien cinc o més. 9 habitatges disposaven pel capbaix d'una plaça de pàrquing. A 3 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Morainville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 2 | 75 a 79 | 1 |
| 0 | 70 a 74 | 2 |
| 0 | 65 a 69 | 0 |
| 2 | 60 a 64 | 2 |
| 0 | 55 a 59 | 1 |
| 2 | 50 a 54 | 0 |
| 1 | 45 a 49 | 2 |
| 0 | 40 a 44 | 0 |
| 1 | 35 a 39 | 1 |
| 0 | 30 a 34 | 2 |
| 1 | 25 a 29 | 0 |
| 1 | 20 a 24 | 0 |
| 1 | 15 a 19 | 0 |
| 0 | 10 a 14 | 0 |
| 2 | 5 a 9 | 1 |
| 1 | 0 a 4 | 2 |

## Economia

El 2007 la població en edat de treballar era de 16 persones, 12 eren actives i 4 eren inactives. De les 12 persones actives 11 estaven ocupades (5 homes i 6 dones) i 1 aturada (1 home). De les 4 persones inactives 1 estava jubilada, 2 estaven estudiant i 1 estava classificada com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Morainville a l'INSEE.
* Évolution et structure de la population Fitxa amb el detall de dades de Morainville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pont de Gerri

El Pont de Gerri és una obra de Baix Pallars (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Magnífic pont gòtic constituït per una única gran arcada, assentat directament sobre la roca. L'arc de mig punt on descansa a banda i banda d'una massissa barbacana formant un eixamplament.
Aquest pont sobre la Noguera Pallaresa és l'única comunicació existent entre el marge dret on s'assenta la vila i a l'esquerra, on es troba el monestir i s'inicia el camí que condueix al poblet d'Enseu i d'altres de la ribera de Baén.

## Referències

* 1 2 «Pont de Gerri». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].

## Bibliografia

* Roig i Deulofeu, Albert. «Pont del Monestir». A: El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.
# Molí Nou (Santa Coloma de Queralt)

El Molí Nou és una obra de Santa Coloma de Queralt (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Està derruït. La volta que hi havia se l'endugueren així com les dovelles de l'arc de mig punt de la porta. Hi resta part d'un aqüeducte fet de pedra que donava pas a l'aigua pel molí de la torre. Es veu molt bé la seva bassa.

## Història

En el 1301 de Boffi o Bonfill. En el 1380 de Santa Maria de Bell-lloc. Després d'en Fontanet i a finals del segle xv o inicis del XVI passà a denominar-se Molí Nou. Era el primer que recollia l'aigua de la resclosa de l'escorxador. I el primer a l'esquerra del riu Gaià.

## Referències

* 1 2 «Molí Nou». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].

## Enllaços externs

* «Molí Nou». Inventari del Patrimoni Arquitectònic. Consell Comarcal Conca de Barberà.
# Molí Nou (Cervià de les Garrigues)

El Molí Nou és al terme municipal de Cervià de les Garrigues és un típic molí fariner del segle xvii. És al costat del riu Set. Aquest molí data de 1780 i va perllongar la seva vida útil fins als anys de la Guerra Civil espanyola. L'edifici té tres nivells, de base rectangular i la planta principal està dividida per un arc que separa el magatzem de les moles. A un nivell inferior s'hi troba el cacau, amb una alçada de 180cm. El Molí Nou restarà sota les aigües de l'Embassament de l'Albagés, que es preveu estigui en funcionament el setembre de 2013.

## Referències

* ↑ Fitxa a l'Inventari de Patrimoni Cultural de la Generalitat de Catalunya
* ↑ «Molí Nou (Cervià de les Garrigues)». Gran Enciclopèdia Catalana. Barcelona: Grup Enciclopèdia Catalana.
* ↑ «El canal Segarra-Garrigues estarà llest en 4 anys». Ara Ponent, 29-10-2010. [Consulta: 23 desembre 2012].
* ↑ LES BESSES: UN POBLAT, UNA ERMITA I UN MOLÍ
# Mor lam

Mor lam és un gènere musical que inclou distints estils com ara la música dance electrònica, el luk thung, el pop, l'Música country, etc., i que es refereix específicament a la música popular de Tailàndia i Laos.

## Grups/solistes masculins

* Chalermpol Malakham
* Sathit Thongjan
* Pornsak Songsaeng
* Somjit Borthong
* Monkaen Kaenkoon
* Maithai Huajaisilp
* Mike Phiromphon

## Grups/solistes femenines

* Jintara Poonlarp
* Siriporn Ampaipong
* Moukdavanyn Santiphone
* Noknoi Uraiporn
* Christy Gibson
* Vieng Narumon
* Am Chonthicha

## Referències

* ↑ Prayut Wannaudom, The Collision between Local Performing Arts and Global Communication, in case Mawlum Arxivat 2005-03-21 a Wayback Machine.
* ↑ Charles F. Keyes (Keyes at u.washington.edu): Southeast Asian Studies, Vol 11, No. 4, March 1974, page 498, A Note on the Ancient Towns and Cities of Northeastern Thailand Arxivat 2020-06-16 a Wayback Machine.
* ↑ Garland p. 328.
* ↑ Terry E. Miller, Traditional Music of the Lao p. 295.
# Princesa do Solimões Esporte Clube

El Princesa do Solimões Esporte Clube és un club de futbol brasiler de la ciutat de Manacapuru a l'estat d'Amazones.

## Història

El club va ser fundat el 18 d'agost de 1971 per Francisco Bezerra i Antônio Ribeiro da Silva ("Coan"). El club guanyà el Campionat amazonense el 2014. Participà en el Campionat Brasiler Série D el 2014.

## Palmarès

* Campionat amazonense:
** 2014

## Referències

* ↑ Rodolfo Rodrigues. Escudos dos Times do Mundo Inteiro. Panda Books, 2009, p. 41.
* ↑ Sambafoot. «Princesa do Solimões».
# Museu Marítim d'Andros

El Museu Marítim d'Andros és un museu de l'illa d'Andros, a les cíclades gregues. Va ser fundat el 1972 amb l'objectiu de reunir i preservar objectes relacionats amb la vida naval de l'illa. La col·lecció del museu inclou fotografies, maquetes, uniformes, dietaris navals.... així com una sèria de litografies que descriuen la vida d'Andros abans de la Guerra d'independència del 1821.

## Referències

* ↑ «Museu Marítim» (en anglès). andos-guide.gr. Arxivat de l'original el 14 d’agost 2020. [Consulta: 25 agost 2020].
* ↑ «Cultura» (en grec). Municipalitat d'Andros. [Consulta: 25 agost 2020].
# Monte Amiata

El Monte Amiata o Monte di Santa Fiora és una serralada muntanyosa del preapení toscà, localitzat a cavall de les províncies de Grosseto i Siena. És un antic volcà d'origen dom de lava. La muntanya és molt rica en aigua que s'aprofita amb aqüeductes i es transporta a altres llocs de Toscana. Antigament s'explotava el cinabri (Abbadia San Salvatore).
L'altitud màxima és la Vetta (abans Masso di Maremma) amb 1.738 m; segueixen la Montagnola, el Corno di Bellaria, el Poggio Trauzzolo, el Poggio Pinzi, el monte Labro i el monte Civitella.
Hi ha les següents comunes: Abbadia San Salvatore, Arcidosso, Castel del Piano, Piancastagnaio, Santa Fiora, Seggiano i Castell'Azzara. Les comunes de Roccalbegna, Semproniano, Cinigiano, Castiglione d'Orcia i Radicofani són a la rodalia.

## Geologia

La muntanya d'Amiata (La Vetta) és composta per una cúpula de lava amb una colada traquítica que s'estén cap a l'est. La colada de lava traquidacítica, viscosa i massiva, de 5 km de llarg i 4 km d'amplada, forma part del complex basal i s'estén per sota i cap al sud de la cúpula del Corno de Bellaria. Les dates radiomètriques suggereixen que el complex d'Amiata va tenir un episodi eruptiu important ara fa uns 300.000 anys i que no s'ha produït cap activitat eruptiva durant l'Holocè. No obstant, l'activitat tèrmica, inclosa la mineralització del cinabri, és contínua a l'àrea geotèrmica a prop de la ciutat de Bagnore, a l'extrem SO.

## Referències

* ↑ Insight Regional Guide: Tuscany (en anglès). Apa Publications (UK) Limited, 2012-05-01, p. 524. ISBN 978-1-78005-774-3.
* ↑ Bigazzi, G.; Giuliani, O.; Bonadonna, F. P.; Ghezzo, C.; Rita, F. «Geochronological study of the Monte Amiata Lavas (Central Italy)» (en anglès). Bulletin Volcanologique, 44, 3, 01-09-1981, pàg. 455–465. DOI: 10.1007/BF02600577. ISSN: 1432-0819.
* ↑ Ferrara, R; Mazzolai, B; Edner, H; Svanberg, S; Wallinder, E «Atmospheric mercury sources in the Mt. Amiata area, Italy». Science of The Total Environment, 213, 1-3, 01-06-1998, pàg. 13–23. DOI: 10.1016/s0048-9697(98)00067-9. ISSN: 0048-9697.
* ↑ Arrigoni, Pier Virgilio; Nardi, Enio «DOCUMENTI PER LA CARTA DELLA VEGETAZIONE DEL MONTE AMIATA» (en italià). Webbia, 29, 2, 01-01-1975, pàg. 717–785. DOI: 10.1080/00837792.1975.10670034. ISSN: 0083-7792.
* ↑ Favilli, L; Piazzini, S. «I Ropaloceri del Monte Amiata (Toscana)» (en italià) p. 227-249. QUADERNO DI STUDI E NOTIZIE DI STORIA NATURALE DELLA ROMAGNA, 2020. [Consulta: 7 abril 2024].
* ↑ «Amiata» (en anglès). Global Volcanism Program, Department of Mineral Sciences, National Museum of Natural History Smithsonian Institution, 2013. [Consulta: 30 juliol 2024].

## Bibliografia

Spirek, V.. «The Mineral Industry, The Quicksilver industry of Italy». A: The Mineral Industry (en anglès). 6. digitalitzada 2010. Scientific Publishing Company, Universitat Estatal de Pensilvània, 1898, p. 568-571.

## Enllaços externs

* Monte Amiata (anglès)
* Monte Amiata, Peakbagger (dades altitud, geolocalització i orografia) (en anglès)
# Porta i làpida de l'habitatge al carrer Dr. Oliva i Prat, 11 (Girona)

La porta i làpida de l'habitatge al carrer Dr. Oliva i Prat, 11 són elements arquitectònics d'una casa de Girona que formen part de l'Inventari del Patrimoni Arquitectònic de Catalunya.

## Desceripció

L'edifici està inventariat per la porta i la làpida. La porta dovellada d'accés a l'habitatge és semi dovellada amb pedra polida amb restes de pintura de color roig. L'arc ha estat catxat un tros. Al costat dret, i més amunt hi ha una làpida que sobresurt de la façana, amb la inscripció: "HECES I DOMUS BEN/ FICII STI NICOLAI/ QUAM FERE DIRU/ IAM NAR VAHIBE/ NET INSTAURAVIT". La casa està en molt mal estat i cal remarcar una finestra amb data de 1587 i un pou interior. La casa la va fer en Benet Vahí, sota el beneficiat de Sant Nicolau, segons relata la làpida.

## Referències

* 1 2 «Carrer Dr. Oliva i Prat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Porta i finestra de la Casa Jeroni Pérez

La Casa Jeroni Pérez és un edifici del municipi de Girona. La porta i la finestra formen part de l'Inventari del Patrimoni Arquitectònic de Catalunya.

## Descripció

És una casa que té una llinda planera amb la inscripció: IANUA HEC CO[N]STRUC[T]A FUT EXPE[N]SIS / R.DI HIERONYMI PEREZ P.RI OBT[I]NE[N]TIS / B.M P.M S.TI DOMIN[I]CI SEDIS GERUN[DAE] CUIUS / EST DOM.O DE 31 MAIJ ANNO MDCCXXIX. Al seu damunt, finestra amb creu i data 1729. És de llinda planera i guardapols de llosana. Estan inclosos en una casa de planta baixa i tres pisos, i que és l'única del carrer amb una composició clara, en vertical, de finestres de llinda planera i reduint la mida segons la planta. De quatre obertures per planta.

## Referències

* 1 2 «Casas Pérez». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Pseudolaubuca sinensis

Pseudolaubuca sinensis és una espècie de peix cipriniforme de la família dels ciprínids que es troba a Guangdong (Xina) i el Vietnam.

## Referències

* ↑ FishBase (anglès)
# Premi Hugo al millor artista professional

El Premi Hugo al millor artista professional és un dels Premis Hugo atorgat cada any a artistes amb treballs relacionats amb la ciència-ficció o fantasia publicats l'any anterior. D'altres premis Hugo s'atorguen a novel·les, novel·les curtes, relats i relats curts.
Aquest premi s'ha atorgat anualment des del 1955, excepte el 1957 per la World Science Fiction Society. A la primera edició el 1953 es va reconèixer al "millor il·lustrador d'interior", guanyat per Virgil Finlay i al "millor artista de portades" guanyat ex aequo per Hannes Bok i Ed Emshwiller. El 1955 i 1956 es va canviar el nom del premi pel de "Millor artista", el 1957 no es va donar aquest premi, el 1958 es va dir "Artista destacat" i a partir de l'any següent es va fixar el nom que porta actualment. A més d'aquests premis, i a partir del 1966 s'han atorgat els premis Restrospective Hugo (Hugo retrospectiu) pels anteriors 50, 75 o 100 anys anteriors. Fins al 2018, s'han atorgat premis retrospectius pels anys 1939, 1941, 1943, 1946, 1951 i 1954.
Els nomenats i premiats son escollits pels membres de la convenció anual Worldcon. La forma de votació és en forma de segona volta continua amb sis nomenats. Les novel·les nomenades són les sis més votades durant l'any pels membres sense cap límit en el nombre de nomenats. Des del 1959 es reconeix als sis candidats seleccionats. Les votacions es fan de gener a març, i les votacions a les sis novel·les candidates es fa aproximadament d'abril fins a juliol, depenent de quan se celebra la convenció, que acostuma a ser al setembre i a un lloc diferent del món cada any.
Durant els 69 anys de premi, s'han nomenat 79 artistes, 23 han guanyat, incloent-hi empats, coautors i "retro hugos". Michael Whelan és l'autor que més premis ha rebut d'aquesta categoria amb 13 de 24 nominacions. Frank Kelly Freas és qui més nominacions ha tingut, amb 24 i l'ha guanyat 11 cops. Altres premiats a destacar son Bob Eggleton amb 8 premis de 23 nominacions, Virgil Finlay amb 4 de 13, Ed Emshwiller amb 4 de 9 i Don Maitz amb 2 premis de 17 nominacions. David A. Cherry i Thomas Canty son qui més nominacions tenen sense haver guanyat mai el premi amb 11 vegades.

## Referències

* ↑ Jordison, Sam. «An international contest we can win» (en anglès), 07-08-2008. [Consulta: 8 agost 2018].
* ↑ «WebCite query result» (en anglès). Arxivat de l'original el 2011-05-07. [Consulta: 8 agost 2018].
* ↑ «The Locus Index to SF Awards: About the Retro Hugo Awards», 03-01-2010. Arxivat de l'original el 2010-01-03. [Consulta: 8 agost 2018].
* ↑ «WebCite query result» (en anglès). Arxivat de l'original el 2011-05-07. [Consulta: 8 agost 2018].
* ↑ «Introduction» (en anglès). The Hugo Awards, 18-07-2007.
* ↑ «The Locus Index to SF Awards: About the Hugo Awards», 03-01-2010. Arxivat de l'original el 2010-01-03. [Consulta: 8 agost 2018].
* ↑ «Worldcon» (en anglès). [Consulta: 8 agost 2018].